
От кога е заселен Шир‹ -шкият район? Трудно може да се отго- 
вори с точност на този въпрос. Причината се крие в това, че по-подробни 
археологически изследвания, с изключение на разкопките край с. Гела и 
тракийското селище между Стойките и Широка лъка, не са правени. 

Местообитаването на тракийските племена койлалети обхваща и Ши- 
роколъшкия район. 

Най-старите данни за живота през древността са: много добре обра- 
ботеният каменен нож, намерен в околностите на с. Гела, тракийското 
селище между Стойките и Широка лъка - У в. пр.н.е. и некрополът между 
с. Гела и с. Заевите - УШ-УГ в. пр.н.е. 

Нашите земи влизат в състава на Одриската държава на траките при 
Терес (480-460 г. пр.н.е.). 

Какво е стопанството нг траките преди и след включването им в 
състава на Одриската държава? Древните траки, трудолюбиви и упорити, 
обработвали земята, отглеждали животни, тъчели пъстроцветни платове, 
обработвали дърво и метал. А как стои въпросът със строителството? В 
тракийските земи римляните заварили укрепени градове, а също и много 
тракийски крепости в Стара планина, Родопите, Странджа, изградени върху 
непристъпни върхове и теснини. 

Каква е датировката на крепостите „Градището“ и „ Турлата“ , изгра- 
дени на непристъпни върхове над Гела и Стикъл?Напълно е възможно 
тези твърдини да са строени от траките и по-късно да са преминали в 
римски, византийски и накрая в български ръце. Траките са строили сво- 
ите крепости без спойка, бгз хоросан. Това строителство се е запазило и 
до наши дни. На „Градището с“ останали крепостни стени с височина до 
два метра, изградени без спойка. Положението на „ Турлата“ е по-различ- 
но. Изгасналият вулкан е опасан от три крепостни стени: в основата, на 
- няколко метра от върха и около самия връх. Между първата и втората 
стена в югозападна посока още личат основите на жилищни помещения. 

Прави впечатление малкият размер на стаичките, а също така, че крепо- 


стните стени не са с класическа дебелина. На „Турлата“ са намерени сре- 
бърни монети от времето на Марк Антоний и Адриан Август. Римското 
завоевание в Тракия продължило от П в. пр.н.е. до! в. от н.е. Фактът, че 
завоюването на тракийските земи е било толкова продължително, говори 
за упорита съпротива на траките. В21 г. в Тракия избухва голямо въста- 
ние, в което участвували племената одриси, дии и койлалети. 

Източно от „ Турлата” се вие античен път, прекъснат малко преди да 
се спусне в Широка лъка. Той е свързвал Пловдив с Беломорието. Прехо- 
дът от Пловдив до Широка лъка е един ден. Ношува се в Широка лъка. В 
края на следващия ден керванът или войската е в Драма или в северните 
райони на Беломорието. : 

Логично е да възникне въпросът: не е ли ВЪЗМОЖНО на мястото на 
тази междинна спирка да съществува селише? Засега сведенията са оскъ- 
дни. В селото е намерен гръцки надпис от Ш в., както и глинен съд В с. 
Кукувица ІУ-УІ в. (Край Кукувица минава едно от разклоненията на анти- 

-чния път). В Широка лъкае намерено дъно на амфора от У-УІ в., но само 
от тези оскъдни вешествени паметници не можем ди датираме, че селото 
съществува през Ш-ТУ з. Повечето от находките са от случайни археоло- 
гически открития и се отнасят от времето на Втората българска държава. 
В този тих родопски кът до сега са известни осем гробища, без сегашните. 
Не включваме в това число отделните погребения около жилищните сгради 
и тези, които са намирани в сградите при реставрация. В гробищата са 
намирани средновековни накити и монети, които говорят за едно непре- 
къснато присъствие на население в селото. В един от гробовете от ХУІ- 

„ ХУІІ в. бе намерен човешки скелет в хокерно състояние. Монетите, кой- 
то са намерени, датират от ХШ в. (Мануил Комнин), от 1597 г. (Сигиз- 
д Ш Ваза), от 1629г. (Рагуза), венециански от ХУІ-ХМІІ в., френски от 
ХУП-ХУШ в., полски и турски от ХУШ-ХІХ в. Повечето от монетите и 
накитите са сребърни. Съществуват и документи за покупко-продажба на 
имоти. При наличието на толкова сребро, коприна, части от скъпи дрехи, 
работилници за обработка на дърво и метал може да се прецени каква е 
била икономиката на целия Широколъшки район. 

От преданията и казаното до сега се разбира, че от дълбока древност 
районът на Широка лъка е бил обитаван от трудолюбиво, свободолюбиво 
и привързано към родния край население, чийто дух се е запазил и до 


наши дни. 

